John F. Tefft

Džonas Teftas (, g. 1949 m. Madisone, Viskonsinas) – JAV diplomatas, JAV ambasadorius Rusijoje (nuo 2014 m.), 2000–2003 m. vadovavęs JAV ambasadai Lietuvoje.

 Biografija 
1971 m. baigė bakalauro studijas Marketo universitete (Marquette University), Milvokyje. Istorijos magistro laipsnį įgijo Džordžtauno universitete 1978 m.

JAV Valstybės departamente pradėjo dirbti 1972 m., dirbo Vengrijoje, Izraelyje, Italijoje.

1989 m. paskirtas Valstybės departamento TSRS reikalų skyriaus vadovo pavaduotoju, vėliau vadovavo Šiaurės Europos reikalų biurui. 1996–1999 m. buvo JAV ambasadoriaus Maskvoje pavaduotoju (1997–1998 m. buvos laikinasis ambasados vadovas).

Nuo 2000 m. birželio mėn. iki 2003 m. gegužės mėn. buvo JAV nepaprastasis ir įgaliotasis ambasadorius Lietuvoje.

2003–2004 m. buvo Nacionalinio karo koledžo patarėjas užsienio reikalams, 2004–2005 m. dirbo JAV valstybės sekretoriaus padėjėjo pavaduotoju Europos ir Eurazijos reikalams.John F. Tefft (nndb.com inf.)

2005–2009 m. Dž. Teftas buvo JAV ambasadorius Gruzijoje, 2009–2013 m. – Ukrainoje.

Nuo 2014 m. rugpjūčio 1 d. – JAV ambasados Rusijoje vadovas. Rusijos žiniasklaida į Dž. Tefto paskyrimą reagavo nervingai, primindama, jog jis dirbo Gruzijoje karo Pietų Osetijoje metu bei kaltino prisidėjus rengiant Euromaidaną Kijeve.Maskvoje – pavojaus varpai: “jeigu Rusija netaps Rusija, kitą kartą JAV valstybės departamentas atsiųs ne ambasadorių, o prezidentą“ (komentaras.lt inf.) Смотрите, кто придёт! («Парламентская газета» inf.)

Moka hebrajų, vengrų, lietuvių ir rusų kalbas.

Prezidentas Valdas Adamkus 2002 m. lapkričio 20 d. už asmeninį indėlį remiant Lietuvos transatlantinę integraciją apdovanojo Dž. Teftą Lietuvos didžiojo kunigaikščio Gedimino ordino Komandoro didžiuoju kryžiumi.  (LITLEX inf.)

 Šaltiniai 

|-

Kategorija:JAV diplomatai